Annette Ihle

Annette Pauline Ihle (født Jørstad 5. september 1843 i Lesja, død 28. mai 1930) var en norsk forfatter. Hun skrev flere barnebøker, og alle disse kom i oversatte utgaver på andre språk.

Familie 
Annette Ihle var datter av gårdbruker Tobias Th. Jørstad og Kari Poulsdatter.
Hun ble 14. mai 1881 gift i Sofienberg kirke i Kristiania med sogneprest Knud Martin Ihle (1842–1917).

Liv og virke 
Annette Ihle skrev bøker fra 1878, da hennes julefortelling En Juleaften i Nødens Bolig kom ut i Kristiania. Boken ble skrevet under psevdonymet A. I., og utkom på svensk i 1889. Initialene A. I. tok hun altså i bruk før hun ble gift, og i datidens skriveform tjente de også som en forkortelse for hennes opprinnelige navn, Annette Jørstad.

Først i 1889 utga hun bøker under fullt navn. Hennes første utgivelser kom i form av småhefter. En Moders siste Vilje (1880) ble publisert i ukehefteti Søndagslæsning, utgitt av Den norske Lutherstiftelsen.

Ihles bøker er oversatt til svensk, tysk og finsk.

Bibliografi 
 1878: En Juleaften i Nødens Bolig, Steen, Kristiania
 1880: En Moders siste Vilje, Lutherstiftelsen, Kristiania
 1880: Julesorg og Juleglæde, Lutherstiftelsen, Kristiania
 1881: Den Frændeløse, Gram, Kristiania
 1883: Den blinde Violinspiller, Lutherstiftelsen, Kristiania
 1889: Hustru og moder, Giertsen, Bergen

Oversatte bøker 
 1889: En julafton i nödens boning (svensk)
 1889: Julesorg och julglädje (svensk)
 1890: Den blinde fiolinspelaren (svensk)
 1890: En moders sista vilja (svensk)
 1890: Sokea wiulunsoittaja (finsk oversettelse av Den blinde Violinspiller)
 1890: Die Verwaiste (tysk oversettelse av Den Frændeløse)
 1892: Hustru och moder'' (svensk)

Referanser

Kilder 
 

Norske forfattere
Norske barnebokforfattere
Personer fra Lesja kommune